CELEX: 62013TN0520
Language: hr
Date: 2013-09-25 00:00:00
Title: Predmet T-520/13: Tužba podnesena 25. rujna 2013. — Philip Morris Benelux protiv Komisije

23.11.2013   
            
            
               HR
            
            
               Službeni list Europske unije
            
            
               C 344/65
            
         Tužba podnesena 25. rujna 2013. — Philip Morris Benelux protiv Komisije
   (Predmet T-520/13)
   2013/C 344/120
   Jezik postupka: engleski
   
      Stranke
   
   
      Tužitelj: Philip Morris Benelux (Antwerpen, Belgija) (zastupnici: K. Nordlander, odvjetnik, i P. Harrison, Solicitor)
   
      Tuženik: Europska komisija
   
      Zahtjevi
   
   Tužitelj od Općeg suda traži da:
   
               —
            
            
               proglasi tužbu dopuštenom;
            
         
               —
            
            
               poništi odluku Glavnog tajnika Europske komisije od 15. srpnja 2013. („osporavana mjera”), kojom je Komisija odbila tužiteljev zahtjev za pristup nacrtima izvješća o procjeni utjecaja uz Komisijin prijedlog za izmijenjenu Direktivu o duhanskim proizvodima; i
            
         
               —
            
            
               naloži tuženiku snošenje tužiteljevih troškova.
            
         
      Tužbeni razlozi i glavni argumenti
   
   U prilog svojoj tužbi, tužitelj ističe tri tužbena razloga.
   
               1.
            
            
               U prvom tužbenom razlogu navodi se da je, donošenjem osporavane mjere, Komisija učinila očitu pogrešku u ocjeni i prekršila članak 4. stavak 3. Uredbe (EZ) br. 1049/2001 (1), tvrdeći i zaključujući da bi se i prvi i drugi podstavak članka 4. stavka 3. te Uredbe (koji se uzajamno isključuju) mogli istovremeno primijeniti na isti skup spornih činjenica.
            
         
               2.
            
            
               U drugom tužbenom razlogu navodi se da je, donošenjem osporavane mjere, Komisija prekršila članak 4. stavak 3. podstavak prvi Uredbe (EZ) br. 1049/2001 zaključivši da uska i ograničena iznimka iz tog podstavka opravdava njezino odbijanje da dopusti otkrivanje bilo kojeg od zatraženih dokumenata.
            
         
               3.
            
            
               U trećem tužbenom razlogu navodi se da je, donošenjem osporavane mjere, Komisija prekršila članak 4. stavak 3. podstavak drugi Uredbe (EZ) br. 1049/2001 zato jer zatraženi dokumenti nemaju status mišljenja i stoga nisu obuhvaćeni iznimkom iz članka 4. stavka 3. podstavka drugog Uredbe o kojoj je riječ. Nadalje, (i) otkrivanje zatraženih dokumenata ne bi ugrozilo proces odlučivanja Komisije; i (ii) postoji prevladavajući javni interes za otkrivanje zatraženih dokumenata.
            
         
      (1)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL 2001 L 145, str. 43.).